Diari Oficial de la Generalitat Valenciana


Sumari del DOGV 7385, del 21-10-2014 (2014/9483)

RESOLUCIÓ de 13 d'octubre de 2014, del director general de Producció Agrària i Ramaderia, per la qual es modifica la Resolució de 30 de desembre de 2013, per la qual s'establix la convocatòria per al Pla 2014 de les ajudes destinades a la subscripció d'assegurances agràries del Pla Nacional d'Assegurances Agràries Combinades i per la qual es desenrotllen diversos aspectes relacionats amb l'aplicació de l'orde de bases per a la concessió de les ajudes a la subscripció d'assegurances agràries per al Pla 2014.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7385

Data del DOGV
:   21-10-2014

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2014/9483


Data del document
:   13-10-2014

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Anàlisi jurídica

 Descriptors 

:   * Conselleria de Presidència i Agricultura, Pesca, Alimentació i Aigua
    * ajuda pública

RESOLUCIÓ de 13 d'octubre de 2014, del director general de Producció Agrària i Ramaderia, per la qual es modifica la Resolució de 30 de desembre de 2013, per la qual s'establix la convocatòria per al Pla 2014 de les ajudes destinades a la subscripció d'assegurances agràries del Pla Nacional d'Assegurances Agràries Combinades i per la qual es desenrotllen diversos aspectes relacionats amb l'aplicació de l'orde de bases per a la concessió de les ajudes a la subscripció d'assegurances agràries per al Pla 2014. [2014/9483]  
La sequera d'enguany ha sigut generalitzada i de tal magnitud que s'han vist de forma important disminuïdes les collites dels cultius de secà com ara la vinya, l'ametler, l'olivera i els cereals. Encara que s'han establit mesures específiques per a paliar els greus danys de la sequera en la rendibilitat de les explotacions agràries, l'assegurança agrària és sens dubte el que permet en molts casos la supervivència dels agricultors davant d'estes adversitats climàtiques.  
La sequera com a resultat advers de la meteorologia, en principi, està prevista en la cobertura de les assegurances agràries. Però en alguns cultius, com l'olivera i l'ametler, l'assegurament dels cultius no és una pràctica habitual, per la qual cosa és important per a garantir la rendibilitat de les explotacions agràries donar suport amb mesures d'estimulació la contractació de les assegurances.  
D'altra banda, resulta preocupant per a l'agricultura que esta situació de dèficit hidrològic, es puga mantindre en el temps i afecte collites d'anys posteriors.  
La present modificació de la resolució de convocatòria fomenta la contractació de les assegurances agràries en els cultius de secà i preveu la repercussió de futures situacions de sequera a la Comunitat Valenciana.  
Per tot això, en virtut del que establix l'article 70 de la Llei 5/1983, de 30 de desembre, del Consell (modificada per la Llei 12/2007, de 20 de març), basant-se en les competències establides en el Decret 89/2014, de 13 de juny, del Consell, pel qual aprova el Reglament Orgànic i Funcional de la Presidència i de la Conselleria de Presidència i Agricultura, Pesca, Alimentació i Aigua, i fent ús de les atribucions conferides en la disposició addicional primera de l'orde de bases, resolc:  
  
  
Primer. Modificació de percentatges de la subvenció   
Modificar l'apartat primer, punt 2 de la resolució, en el sentit d'afegir una lletra f) al mateix, amb el text següent:  
«f) Per a les línies d'olivera, cereal, vinya i ametler en cultius de secà s'aplicarà la subvenció màxima fins al límit establit en el punt 3».  
  
  
Segon. Règim de recursos   
Contra la present procedirà el recurs de reposició davant del mateix òrgan que la va dictar, en el termini d'un mes comptador des de l'endemà del dia en què tinga lloc la notificació, de conformitat amb el que establix l'article 116 i 117 de la Llei 30/1992, de 26 de novembre, de Règim Jurídic de les Administracions Públiques i de Procediment Administratiu Comú, en la seua redacció donada per la Llei 4/1999, o bé directament un recurs contenciós administratiu en el termini de dos mesos, comptadors des de l'endemà de la publicació, de conformitat amb el que establixen els articles 10 i 46 de la Llei de la Jurisdicció Contenciosa Administrativa.  
  
Tercer. Entrada en vigor   
La present resolució entrarà en vigor el dia que es publique en el Diari Oficial de la Comunitat Valenciana i serà aplicable a totes les pòlisses subscrites per al Pla d'Assegurances Agràries Combinades de 2014.   
  
València, 13 d'octubre de 2014.- El director general de Producció Agrària i Ramaderia: José Miguel Ferrer Arranz.